GRAMMY รายได้ลด-ต้นทุนเพิ่ม ฉุดไตรมาส 1 พลิกขาดทุน 154 ลบ.
GRAMMY รายได้ลด-ต้นทุนเพิ่ม ฉุดงบไตรมาส 1 พลิกขาดทุน 154 ลบ. จากงวดเดียวกันของปีก่อน มีกำไร 398 ลบ.
GRAMMY รายได้ลด-ต้นทุนเพิ่ม ฉุดงบไตรมาส 1 พลิกขาดทุน 154 ลบ. จากงวดเดียวกันของปีก่อน มีกำไร 398 ลบ.
13 พ.ค. 2565

บริษัท จีเอ็มเอ็ม แกรมมี่ จำกัด (มหาชน) หรือ GRAMMY รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

บริษัทฯ มีรายได้รวมเท่ากับ 1,007.20 ล้านบาท ลดลง 358.30 ล้านบาท หรือลดลง 26.20% เมื่อเทียบกับปีก่อน โดยผลกระทบหลักมาจากการเปลี่ยนแปลงของรายการพิเศษการวัดมูลค่ายุติธรรมในสินทรัพย์ทางการเงินอื่น
โดยธุรกิจโฮมช้อปปิ้งมีรายได้ 319.30 ล้านบาท ลดลง 7.30% จากงวดเดียวกันของปีก่อน จากผลกระทบของสถานการณ์ COVID-19 ต่อเศรษฐกิจในประเทศและภาวการณ์แข่งขันในตลาดโฮมช้อปปิ้งที่สูงขึ้น
นอกจากนี้ธุรกิจจัดจำหน่ายกล่องรับสัญญาณทีวี มีรายได้ 51 ล้านบาท ลดลง 15.30% จากงวดเดียวกันของปีก่อน เนื่องจากในไตรมาส 1 ปี 2564 ธุรกิจได้รับผลบวกจากมาตรการ Work from home ที่เข้มข้นมากกว่า ปี 2565 จึงทำให้ยอดขายไตรมาส 1 ปี 2564 สูงกว่าค่าเฉลี่ยปกติของธุรกิจ
อีกทั้งรับรู้ส่วนแบ่งกำไรจากเงินลงทุนในการร่วมค้าและบริษัทร่วมจำนวน 60.40 ล้านบาท ลดลง 9.20% จากงวดเดียวกันของปีก่อน เนื่องจากรายได้ของกลุ่มบริษัทร่วมค้าและบริษัทร่วมลดลงตามสภาวะเศรษฐกิจที่ได้รับผลกระทบจากการแพร่ระบาดของโรค COVID-19
สำหรับต้นทุนขายและบริการในไตรมาส 1 ปี 2565 เท่ากับ 655 ล้านบาท เพิ่มขึ้น 25.70% จากงวดเดียวกันของปีก่อน ซึ่งเป็นผลการกลับมาผลิตผลงานเพลงได้มากขึ้นเมื่อเทียบกับ ไตรมาส 1 ปี 2564